alexandrainst/scandi-wiki huggingface dataset:
Gjelleråsen Idrettsforening

Gjelleråsen Idrettsforening er en idrettsforening som holder til i Søndre Nittedal i Akershus rett utenfor Oslo. Foreningen, som ble stiftet den 6. mars 1935, driver med turn, ski, svømming, innebandy og fotball. Av disse gruppene er fotballgruppen den største med nesten 1 000 medlemmer. Laget spiller i grønt og sort, og ligger under NFF Akershus.

Gjelleråsen har ikke dominert norsk fotball, men kvinnelaget deres var i Eliteserien for kvinner i 1996. Stjernen på laget var Marianne Pettersen, som var regjerende verdensmester allerede før laget hadde rykket opp. Gjelleråsen rykket ned som det klart dårligste laget, med beskjedne seks poeng. Imidlertid ble Pettersen seriens nest mestscorende spiller.

Gjelleråsen ble trent av Robin Ødegaard og Bent Inge Johnsen mellom 2015 og 2018; Bent Inge Johnsen forlot Gjelleråsen etter 2018-sesongen, og inn kom Ørjan Heiberg.  

I 2016 vant Gjelleråsen sin pulje i 4. divisjon, men det var ikke mulighet for opprykk det året på grunn av ligaendringer. Året etter vant de igjen og spilte i 2018 i 3. divisjon, hvor de beholdt plassen.

Tabellen

Grupper 
Fotball
Innebandy
Ski
Sommerleir
Storby
Svømming
Turn
Handicap

Referanser

Eksterne lenker 
 

Idrettslag i Akershus
Idrettslag etablert i 1935
Fotballag i Akershus
Fotballag etablert i 1935
Innebandyklubber i Norge
Toppserielag
Kvinnefotballag
Sport i Nittedal
Nikolo Kotsev

Nikolo Kotsev (bulgarsk: ; født 1961 i Pazardzjik) er en bulgersk gitarist, fiolinist, låtskriver og produsent.

Kotsev begynte med fiolintimer allerede som fireåring, og som tenåring begynte han å spille gitar da han fikk interesse for rock. Han spilte i et coverband og turnerte rundt i Europa. Han flyttet til Mariehamn, på Åland i Finland i 1989, og ble med i bandet Baltimoore, hvor han var med på to musikkalbum, Double Density (1992) og Thought For Food (1994). Han forlot bandet i 1994, og begynte på soloprosjektet Brazen Abbot. Han ga ut albumet Live and Learn i 1995 med tidligere musikere fra Yngwie Malmsteen, Deep Purple og Europe. Oppfølgeralbumet Eye of the Storm kom i 1996, og Bad Religion kom i 1997.

Bandet ble satt tilside for en periode da han startet å arbeide på en rockeopera som han kalte «Nostradamus». Albumet ble ferdig i 2000 og ble utgitt i 2001 på SPV Records. bandet hadde med flere av Brazen Abbot medlemmene, i tillegg til norske progressiv metal vokalist Jørn Lande, Alannah Myles og Sass Jordan. Brazen Abbot ble startet opp igjen i 2002, og albumet Guilty as Sin kom i 2003, nå med Lande som vokalist. En turne i Bulgaria ble til konsertalbumet A Decade of Brazen Abbot (2004), etterfulgt av My Resurrection i 2005, med nye utskiftninger i medlemmene.

Kotsev har i tillegg til å ha produsert sine egne album, også produsert album for Saxon, Molly Hatchet, Rose Tattoo og Messiah's Kiss via Kotsevs produksjonsselskap Nitrax Productions.

 Diskografi 
 Baltimoore – Double Density (1992)
 Baltimoore – Thought For Food (1994)
 Brazen Abbot – Live and Learn (1995)
 Brazen Abbot – Eye of the Storm (1996)
 Brazen Abbot – Bad Religion (1997)
 Nikolo Kotsev – Nostradamus (2001)
 Brazen Abbot – Guilty as Sin (2003)
 Brazen Abbot – A Decade of Brazen Abbot (2004)
 Brazen Abbot – My Resurrection'' (2005)

Eksterne lenker 
 Nikolo Kotsev på Bulgarsk rockarkiv
 Nikolo Kotsevs Nostradamus-ide
 Nitrax Productions

Plateprodusenter
Bulgarske musikere
Rockemusikere
Bulgarske gitarister
Fiolinister
Fødsler i 1961
Personer fra Pazardzjik oblast
San Giorgio Maggiore-basilikaen

San Giorgio Maggiore-basilikaen (italiensk: ) er en basilika på San Giorgio Maggiore, en av øyene i Venezia. Kirken ble tegnet av den italienske renessansearkitekten Andrea Palladio. Fasaden vender ut mot Bacino San Marco og er sammen med klokketårnet et landemerke sett fra Markusplassen.

Historie 
Den første kirken tilegnet Sankt Georg ble reist i det 8. og 9. århundre. I 982 ble øya gitt til benediktinerne, som grunnla som grunnla den tilstøtende klosteret. Den nåværende kirken ble bygget av Andrea Palladio som startet på oppdraget i 1565. Kirken er et av de mest kjente verkene til arkitekten fra Vicenza. Grunnstenen ble lagt i 1566, og i 1575 var veggene og basen til kuppelen ferdige. Kuppelen var ferdig i 1576 og koret i 1591. Andrea Palladio døde i 1580, og fasaden han hadde tegnet ble bygget av Vincenzo Scamozzi mellom 1597 og 1610.

Klokketårnet ble først bygget i 1467, men kollapset i 1774. Det nåværende tårnet, som er 75 m høyt, stammer fra 1791.

Beskrivelse

Eksteriør 

Den hvite fasaden er satt sammen av to deler. Den høyeste har en kolossalorden av fire søyler på høye sokler. Kolossalordenen er plassert utenpå en lavere, men bredere klassisk tempelfront. Denne dobbelte fasaden var Palladios løsning på å benytte den klassiske tempelfronten på en kristen kirke, med et høyt midtskip og lave sideskip. Helt siden Santa Maria Novella ble bygget var dette en problemstilling. Palladio benyttet selv denne løsningen også på fasaden til kirken San Francesco della Vigna som han bygget omtrent samtidig, også i Venezia.

Kirker i Venezia
Religiøse byggverk fra 1610
1600-tallet i Italia
Katolske kirker i Italia
Syd Barrett: The Peel Session

Syd Barrett: The Peel Session er et konsertalbum av Syd Barrett, utgitt i 1987. Albumet inneholder fem sanger som ble innspilt for senere sending på John Peels radioprogram på BBC Radio 1. Innspillingen fant sted 24. februar 1970, og programmet gikk på lufta 14. mars samme år.

Sporliste
Alle sangene er skrevet av Syd Barrett, muligens unntatt spor 5 (se under).

 «Terrapin» – 3:02
 «Gigolo Aunt» – 3:35
 «Baby Lemonade» – 2:37
 «Effervescing Elephant» – 0:57
 «Two Of A Kind» – 2:28 

«Two Of A Kind» var kreditert Richard Wright på originalutgivelsen, men dette ble endret til Syd Barrett på senere utgivelser. Ifølge David Gilmour skrev Wright sangen, men en stadig mer forvirret Barrett insisterte på at han hadde skrevet den. Da Wright ble spurt angående dette i 1996, svarte han «Can't answer, I am looking into this»

Personell
Syd Barrett: akustisk gitar, vokalist
David Gilmour: bass, elektrisk gitar, orgel, støttevokalist
Jerry Shirley: perkusjon

Referanser

Eksterne lenker   
 

Syd Barrett-album
Konsertalbum fra 1987
BBC-innspillinger
Rhian Wilkinson

Rhian Wilkinson er en kanadisk kvinnelig fotballspiller som spiller på LSK Kvinner. Hun ble født i Ponte Claire, nå innlemmet i Montréal, i Canada. Begge hennes foreldre er britiske, og Wilkinson har dermed to pass, et britisk og et kanadisk. Imidlertid spiller hun på det kanadiske landslaget.

Wilkinson begynte sin karriere i nærliggende lag før hun flyttet til University of Tennessee, der hun ble lagets «Freshman of the year». Det var imidlertid i 2003 at fotballkarrieren hennes virkelig skjøt fart. Da spilte hun på W-League-laget Ottawa Fury i den øverste nordamerikanske amatørserien, og fikk også debutere på det kanadiske landslaget (om enn med et stygt 1-6-tap for USA). Fram til 2005 spilte hun for Fury, og hun fikk med seg to nominasjoner til W-Leagues All-star-lag. I 2005 flyttet hun til Norge og Team Strømmen. For Team Strømmen har hun vært i finalen i norgesmesterskapet i 2005, 2008 og 2009, men tapt alle tre. Wilkinson var også en viktig brikke da Team Strømmen vant sølv i Toppserien 2008.

Også på landslaget har hun vært semifinalist og finalist. I Gold Cup (kontinentalmesterskapet) kom Canada til finalen (Wilkinson scoret 2-0-målet i semifinalen mot Jamaica), der det ble et langt jevnere kamp mot USA, som USA vant på straffe i siste spilleminutt av siste ekstraomgang. Wilkinson spilte også både i VM, der hun ble byttet inn foran andre omgang mot Norge, og OL, der hun nok en gang opplevde å spille ekstraomganger og deretter tape mot USA. Hun var også med på å vinne bronse under Pan American Games i 2007.

Andre aktiviteter 
Wilkinson har en fortid i flere andre idretter, de fleste mannsdominerte, som rugby, ishockey og basketball, og i tillegg ringette, badminton, svømming, ridning og friidrett. Hun har master i talekommunikasjon, og spiller cello og trompet.

Meritter 
Med Team Strømmen/LSK Kvinner:
 Seriesølv 2008
 Tapende finalist 2005, 2008 og 2009

Med landslaget
 Tapene finalist i Gold Cup

Referanser

Kilder 
 Ladyvols side om Wilkinson
 Rhian Wilkinsons hjemmeside

Eksterne lenker 
 
 

Canadiske fotballspillere
Olympiske bronsemedaljevinnere for Canada
Deltakere for Canada under Sommer-OL 2008
Fotballspillere under Sommer-OL 2008
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Deltakere for Canada under Sommer-OL 2016
Fotballspillere under Sommer-OL 2016
Medaljevinnere under Sommer-OL 2016
Olympiske medaljevinnere i fotball
Botnatunnelen

Botnatunnelen er en tunnel på  i Aurland kommune i Vestland. Tunnelen er 904 meter lang og går mellom Østerbø i nord og Øyestølsvatnet i sør.

Se også 
Vetlebotntunnelen
Veitunneler i Norge

Referanser 

Veitunneler i Vestland
Veier i Aurland
Tunneler åpnet i 1985
Fylkesvei 50
Vetlebotntunnelen

Vetlebotntunnelen er en tunnel på fylkesvei 50 i Aurland kommune i Vestland. Tunnelen er 286 meter lang og går mellom Øyestølsvatnet i nord og Vetlebotnvatnet i sør.

Se også 
Botnatunnelen
Veitunneler i Norge

Veitunneler i Vestland
Veier i Aurland
Tunneler åpnet i 1985
Fylkesvei 50
Wallace Reid

William Wallace Reid (født 15. april 1891 i St. Louis i Missouri, død 18. januar 1923 i Los Angeles i California) var en amerikansk stumfilmskuespiller. Han har blitt tildelt en stjerne på Hollywood Walk of Fame.

Filmer (utvalg)
1912 – Indian Romeo and Juliet
1913 – The Picture of Dorian Gray
1913 – The Heart of a Cracksman
1913 – Pirate Gold
1915 – The Three Brothers - kortfilm
1915 – Carmen
1915 – En nasjons fødsel
1916 – Weldons gule tjener
1917 – Kvinnen Gud glemte
1918 – Familiens syndebuk (Less Than Kin)
1918 – Skogens søn (The Source)
1918 – Altfor mange millioner (Too Many Millions)
1919 – Jobben i spøkelseshuset (The Dub)
1919 – Omkamp med tiden (The Roaring Road)
1919 – Et amerikansk frieri (You're Fired)
1919 – Kjæmpedalen (The Valley of the Giants)
1919 – The Lottery Man
1921 – Anatols affærer (The Affairs of Anatol)
1921 – Hans private hemmelighet (Don't Tell Everything)
1922 – Straffangen (Forever)
1922 – Paa skyskraperens tak (Rent free)
1922 – Min søn verdensmesteren (The World's Champion)
1922 – Spøkelsesjægeren (The Ghost Breaker)
1922 – Pikernes Jens (Thirty Days)

Referanser

Eksterne lenker 
 

Skuespillere fra USA
Stumfilmskuespillere
Hollywood Walk of Fame
Personer fra St. Louis
Shopperingen.no

Shopperingen.no var i 2002 den første nettbutikken i Norge som solgte kontaktlinser, da under navnet Linsebutikken.no.

Med fortsatt drift i 2010 er Shopperingen.no den eldste nettbutikken i Norge som fremdeles selger kontaktlinser.

Selskaper etablert i 2002
Norske nettsteder
Nettbutikker
Jeremy Ratchford

Jeremy Ratchford (født 6. august 1965 i Ontario, Canada) en kanadisk skuespiller. Han har for tiden rollen som Nick Vera i TV-serien Cold Case. Han debuterte som skuespiller i filmen Short Circuit 2 fra 1988.

Den første skuespiller-rollen han fikk etter at han flyttet til Hollywood var som en seksuell overgriper i en episode av TV-serien NYPD Blue. Han spilte også i en episode av  TV-serien The Practice før han ble med i Cold Case.

Eksterne lenker 
 

Canadiske skuespillere
Personer fra Ontario
Duncan Regehr

Duncan Peter Regehr (født 5. oktober 1952 i Alberta, Canada) er en canadisk forfatter, multi-mediaartist og skuespiller. Han har også vært kunstløper, olympisk bokser og teaterskuespiller i hjemlandet Canada før han reiste til Hollywood i 1980. Han debuterte som skuespiller i filmen The Monster Squad i 1987.

En av Regehrs mest kjente roller var i filmen New World Zorro der han spilte Don Diego de La Vega og hans alter ego den sverdsvingende helten Zorro. Regehr portretterte den maskerte helten i 88 episoder på Christian Broadcasting Network's Family Channel mellom 1990 og 1993. Han har også spilt i Star Trek: The Next Generation-episoden Sub Rosa som Ronin som var et spøkelse som forelsket seg i Beverly Crusher. Han spilte også i Star Trek: Deep Space Nine.

Duncan Regehr er mindre kjent som maler. Maleri og tegning er noe han har drevet med siden barndommen. Regehr utstilte sine kunstverk for første gang i 1974 under Stratford Festival i Ontario. Året etter ble kunstverkene vist frem på Yorkville Art Center i Toronto. Siden den gang har han hatt en rekke utstillinger både i Canada, USA, Storbritannia og resten av Europa. 

Den 10. november 2008 ble Duncan Regehr tildelt den ærefulle graden Doctor of Fine Arts ved University of Victoria i Britisk Columbia.

Referanser

Eksterne lenker 
 

Canadiske skuespillere
Canadiske forfattere
Personer fra Alberta
Bermålstunnelen

Bermålstunnelen er en tunnel på fylkesvei 53 i Vestland. Tunnelen er 1639 meter lang og ligger ved Årdalsfjorden med vestre utløp i Lærdal og østre utløp i Årdal.

Se også
Veitunneler i Norge

Referanser

Veitunneler i Vestland
Veier i Årdal
Veier i Lærdal
Tunneler åpnet i 1993
Fylkesvei 53
Timreskredtunnelen

Timreskredtunnelen er en tunnel på fylkesvei 53 i Vestland. Tunnelen er 1011 m lang og ligger i ved Årdalsfjorden i Årdal.

Se også
Veitunneler i Norge

Veitunneler i Vestland
Veier i Årdal
Tunneler åpnet i 1993
Fylkesvei 53
Kolnostunnelen

Kolnostunnelen er en tunnel på  i Vestland. Tunnelen er 658 m lang og ligger i ved Årdalsfjorden i Årdal.

Se også
Veitunneler i Norge

Referanser

Veitunneler i Vestland
Veier i Årdal
Tunneler åpnet i 1982
Fylkesvei 53
Finnsåstunnelen

Finnsåstunnelen er en tunnel på  i Vestland. Tunnelen er 2412 m lang og ligger i ved Årdalsfjorden i Årdal.

Se også
Veitunneler i Norge

Veitunneler i Vestland
Veier i Årdal
Tunneler åpnet i 1982
Fylkesvei 53
Steiggjatunnelen

Steiggjatunnelen er en tunnel på  i Vestland. Tunnelen er 1550 m lang og ligger i ved Årdalsvatnet i Årdal.

Den opprinnelige Steiggjatunnelen («Stedjetunnelen») var 900 m lang og ble åpnet i 1942, og skal da ha vært den lengste tunnelen i Norge. Geologiske undersøkelser i 1968 viste at den gamle tunnelen ikke var trygg fordi tunnelveggen ut mot innsjøen var for tynn og det ble planlagt en ny tunnel på 1200 meter til erstatning. Den ble i 1971 erstattet av dagens tunnel som går lenger inne i berget. Den vestlige portalen på den gamle tunnelen er blokkert av et steinras.

Den første veien mellom Årdalstangen og Øvre Årdal ble anlagt av okkupasjonsmakten under andre verdenskrig. Det var på det meste fem tunneler på veien langs Årdalsvatnet.

Se også
 Veitunneler i Norge
 Midnestunnelen

Referanser

Veitunneler i Vestland
Veier i Årdal
Fylkesvei 53
Midnestunnelen

Midnestunnelen er en veitunnel på fylkesvei 53 i Vestland. Tunnelen er 1240 m lang og inngår i veianlegget langs Årdalsvatnet i Årdal. Den ble åpnet i 1981 og avløste da tre kortere tunneler og vei i dagen nærmere innsjøen. Den første veien mellom Årdalstangen og Øvre Årdal ble anlagt av okkupasjonsmakten under andre verdenskrig. Det var på det meste fem tunneler på veien langs Årdalsvatnet. Tunnelen ble rustet opp for 30 millioner kroner i 2014.

Se også
Veitunneler i Norge

Referanser

Veitunneler i Vestland
Veier i Årdal
Fylkesvei 53
Naustbukttunnelen

Naustbukttunnelen er en tunnel på fylkesvei 53 i Vestland. Tunnelen er 1060 m lang og ligger i ved Årdalsvatnet i Årdal.

Historikk
Den første Nausbukttunnelen ble åpnet i 1939 og var 47 m lang. Senere ble det åpnet en ny og lengre tunnel på 686 m på samme sted. Strekningen var fortsatt utsatt for ras og veistengning, og tunnelen ble derfor utvidet til dagens lengde på 1060 m og åpnet 4. mars 2009.

Se også
Veitunneler i Norge

Referanser

Veitunneler i Vestland
Veier i Årdal
Tunneler åpnet i 2009
Fylkesvei 53
Rausdalstunnelene

Rausdalstunnelene er to vendetunneler på fylkesvei 53 i Vestland. Tunnelene er henholdsvis 97 og 108 m lange og ligger i Årdal.

Se også
Veitunneler i Norge

Veitunneler i Vestland
Veier i Årdal
Fylkesvei 53
Tunneler åpnet i 1961
Jåtelitunnelene

Jåtelitunnelene er to tunneler på  i Vestland. Tunnelene er henholdsvis 89 og 112 m lange og ligger i Årdal. Jåteli II er en vendetunnel. De ble åpnet i 1961.

Se også
Veitunneler i Norge

Eksterne lenker
 Jåteli tunnel 1 på Google street view
 Jåteli tunnel 2 på Google street view

Veitunneler i Vestland
Veier i Årdal
Fylkesvei 53
Tunneler åpnet i 1961
Holsbrutunnelen

Holsbrutunnelen er en nedlagt tunnel på  i Vestland. Tunnelen er 95 m lang og ligger i Årdal. Den ble i 2020 erstattet av en ny vei, som ble lagt på en fylling på utsiden av den gamle tunnelen.

Referanser

Se også
Veitunneler i Norge

Veitunneler i Vestland
Veier i Årdal
Fylkesvei 53
Tunneler åpnet i 1961
Bergstunnelen

Bergstunnelen er en veitunnel på riksvei 5 i Vestland. Tunnelen er 2595 m lang og ligger i ved Fjærlandsfjorden i Sogndal.

Se også
Frudalstunnelen
Veitunneler i Norge

Referanser

Veitunneler i Vestland
Veier i Sogndal
1994 i Norge
Tunneler åpnet i 1994
Riksvei 5
Bjørnsnestunnelen

Bjørnsnestunnelen er en tunnel på riksvei 5 i Vestland. Tunnelen er 288 m lang og ligger ved Førdefjorden i Sunnfjord.

Se også
Veitunneler i Norge

Referanser

Veitunneler i Vestland
Veier i Sunnfjord
Tunneler åpnet i 1974
Riksvei 5
Vitenskapsåret 1846

Vitenskapsåret 1846 er en oversikt over hendelser, prisvinnere, fødte og avdøde personer med tilknytning til vitenskap i 1846.

Hendelser
 1. juni – Urbain Le Verrier forutsier planeten  Neptun eksistens og plassering, basert på uregelmessigheter i Uranus bane.
 8. august – James Challis observerer, men kjenner ikke igjen Neptun.
 31. august – Urbain Le Verrier publiserer sine forutsigelser med den nye planetens omløpsbane og masse.
 23. september – Johann Gottfried Galle oppdager planeten  Neptun.
 10. oktober – William Lassell oppdager Neptunus måne Triton.
 Göteborg blir først i Sverige med å innføre gassbelysning.

Prisvinnere
Copleymedaljen: Urbain Jean Joseph Le Verrier, fransk astronom.
Rumfordmedaljen: Michael Faraday, britisk fysiker og kjemiker.
Wollastonmedaljen: William Lonsdale, britisk geolog og paleontolog.

Fødsler

|-
|Desember ||12. || Eugen Baumann || tysk || kjemiker ||align=center|49 ||align=center|1896 || 
|}

Dødsfall

|-
|Mars ||17. || Friedrich Bessel || tysk || matematiker og astronom ||align=center|61 ||align=center|1784 || 

|August || 29. || Giuseppe Acerbi || italiensk || entomolog, oppdagelsesreisende, skribent,arkeolog, ornitolog, komponist, naturviter,diplomat, botaniker, geograf ||align=center|73 ||align=center|1773 || 
|}

Referanser
Franz Wembacher

Franz Wembacher (født 15. november 1958), vesttysk aker som deltok i de olympiske vinterleker 1984 i Sarajevo og 1988 i Calgary.

Wembacher ble olympisk mester i aking under vinter-OL 1984 i Sarajevo. Sammen med Hans Stangassinger vant han konkurransen i toer for menn, foran  Jevgenij Belussov og Aleksander Beljakov fra Sovjetunionen.

OL-medaljer 
 1984  Sarajevo -  Gull i aking, toer menn  Vest-Tyskland

Eksterne lenker 
 

Tyske akere
Olympiske mestere for Vest-Tyskland
Deltakere for Vest-Tyskland under Vinter-OL 1984
Akere under Vinter-OL 1984
Deltakere for Vest-Tyskland under Vinter-OL 1988
Akere under Vinter-OL 1988
Personer fra Landkreis Berchtesgadener Land
Fødsler i 1958
Olympiske medaljevinnere i aking
Jane Mysen

Jane Mysen (født 2. mars 1960) er en norsk forfatter. Hun har skrevet seriene Utvalgt av gudene (30 bøker), Barn under månen (15 bøker) og Flammedans (100 bøker). Hun skriver nå på serien Vingeslag, hvor handlingen er lagt til Åfjord i Trøndelag.

Mysen vokste opp på Harestua. Hun arbeidet i 11 år på Postgirokontoret i Oslo før hun begynte å skrive.

Da hun var tretten år fikk hun antatt sin første novelle i Romantikk. Forfatterskapet satte imidlertid ikke virkelig fart før hun fylte førti år. I 2000 kom hennes første serie, Utvalgt av gudene, en serie fra vikingtiden, år 800-1000, gjennom forlaget Cappelen. I 2003 ble Barn under månen lansert. Seriens handling er lagt til Lunner i mellomkrigstiden og andre verdenskrig. Hun skrev også noveller på denne tiden, og mange ble antatt i Hjemmet.

I 2004 vant hun en romankonkurranse i Damm med manuset til Flammedans. Serien handler om  tatere i Norge på 1800-tallet. Hovedsetet er Tynset og Østerdalen.

I 2012 fikk hun en uoffesiell æresebevisning i CappelenDamm som "Lesegledens hverdagsheltinne", og mottok forlagets gullbok.

Kilder 
 
 
 
 Jane Mysen  cappelen.no  
 Jane Mysen Forfatterens hjemmeside

Eksterne lenker  
Jane Mysens hjemmeside
 Forlagets forfatterside
 Forlagets side om romanserien Flammedans

Norske forfattere
Norske serieforfattere
Personer fra Lunner kommune
John Utheim

John Utheim (født 13. januar 1847 i Kvernes, død 16. september 1910 i Leikanger) var en norsk teolog, politiker (V) og amtmann.

Utheim ble uteksaminert cand.theol. i 1874 og arbeidet som lærer fra 1870 til 1878. Fra sistnevnte år ble han tilknyttet Sjøkrigsskolen i Horten, først som lærer, og fra 1890 som dosent.

I 1892 ble han valgt inn som annenrepresentant til Stortinget fra Jarlsberg og Larvik amt, men satt bare i en periode til tross for at stilte til gjenvalg tre ganger. Han var medlem av Horten bystyre fra 1883 til 1902, fra 1899 til 1901 som ordfører. I 1902 ble han utnevnt til amtmann i Nordre Bergenhus amt, en stilling han hadde fram til sin død i 1910. Han var medstifter av Norsk Kvinnesaksforening i 1884.

Utheim var republikaner, og agiterte mot innføring av monarki i 1905.

Referanser

Eksterne lenker 
 
  Fylkesleksikon NRK Sogn og Fjordane
  1905 – Amtmannen i Nordre Bergenhus amt – John Utheim Sogn og Fjordane fylkesarkiv

Norske amtmenn
Fylkesmenn i Sogn og Fjordane
Stortingsrepresentanter 1892–1894
Stortingsrepresentanter fra Venstre
Ordførere i Horten
Venstre-ordførere i Vestfold
Personer fra Averøy kommune
Medlemmer av Norsk Kvinnesaksforening
Sven Ombudstvedt

Sven Ombudstvedt (født 27. juli 1966) er en norsk siviløkonom. Han ble 21. desember 2009 utnevnt til ny konsernsjef i Norske Skog, etter Christian Rynning-Tønnesen, - med tiltredelse 1. januar 2010.

Ombudstvedt har siden 2008 vært med i ledergruppen i det franske selskapet SCD. Han var finansdirektør Yara International 2006–2008 og var også medlem av konsernledelsen. Han ledet oppstrømsvirksomheten i Yara fra 2003 til 2006. Han arbeidet tidligere i Norsk Hydro ASA og var strategidirektør fra 2002 til 2003.

Ombudstvedt har en bachelorgrad i business administration fra Pacific Lutheran University i Washington og en mastergrad i international management fra Thunderbird i Arizona.

Bibliografi 
 

Norske konsernsjefer
Norske Skog
Fødsler i 1966